IND จ่อรับงานใหญ่ ดันรายได้ทั้งปีโต 25% ตามเป้า
IND จ่อรับงานใหญ่ในช่วงครึ่งปีหลังนี้ สนับสนุนงานในมือเพิ่มขึ้นผลักดันรายได้ทั้งปีโต 25% ตามเป้า
IND จ่อรับงานใหญ่ในช่วงครึ่งปีหลังนี้ สนับสนุนงานในมือเพิ่มขึ้นผลักดันรายได้ทั้งปีโต 25% ตามเป้า
5 ก.ค. 2565

ดร.พรลภัส ณ ลำพูน กรรมการ บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND เปิดเผยว่า ขณะนี้บริษัทฯ จัดเตรียมทีมงานคุณภาพไว้จำนวนมาก เพื่อรองรับโครงการออกแบบและโครงการก่อสร้างใหม่ๆ ที่จะทยอยออกมาในครึ่งปีหลัง ตามนโยบายของรัฐบาลที่เร่งลงทุนงานโครงสร้างพื้นฐานขนาดใหญ่ หรือ เมกะโปรเจค โดยคาดว่าบริษัทฯ จะมีงานในมือ (Backlog) เข้ามาเพิ่มในช่วงครึ่งปีหลังนี้ และอาจส่งผลให้รายได้ทั้งปีโตตามเป้า 20-25%
สำหรับ IND เป็นผู้ให้บริการงานวิศวกรรมออกแบบพร้อมก่อสร้าง และวิศวกรรมที่ปรึกษาแบบครบวงจร ทั้งด้านงานสำรวจ ศึกษาความเหมาะสมและวางแผนแม่บท งานออกแบบเบื้องต้น และออกแบบรายละเอียด งานบริหารโครงการและงานควบคุมการก่อสร้าง และงานออกแบบพร้อมก่อสร้าง